**Քաղաքացիական Ծառայության Պաշտոնի Անձնագիր  
27-33․3-Ղ4-4 Վարչության պետի տեղակալ(2024-03-22 )**

**1. Ընդհանուր դրույթներ**

**1.1 Պաշտոնի Անվանում, Ծածկագիր**

Ներքին գործերի նախարարություն | Աղետների և արտակարգ այլ իրավիճակների կառավարման վարչություն | Վարչության պետի տեղակալ, (27-33․3-Ղ4-4)

**1.2 Ենթակա և հաշվետու է**

Վարչության պետի տեղակալն անմիջական ենթակա և հաշվետու է Վարչության պետին:

**1.3 Ենթակա և հաշվետու պաշտոններ**

Վարչության պետի տեղակալին անմիջական ենթակա և հաշվետու աշխատողներ չկան։

**1.4 Փոխարինող պաշտոնի կամ պաշտոնների անվանումները**

Վարչության պետի տեղակալի բացակայության դեպքում նրան փոխարինում է Վարչության բաժինների պետերից մեկը։

**1.5 Աշխատավայր**

Հայաստանի Հանրապետություն, ք. Երևան, Կենտրոն վարչական շրջան, Նալբանդյան 130։

**2. Պաշտոնի բնութագիր**

**2.1 Աշխատանքի բնույթը (գործառույթներ), Իրավունքները, Պարտականությունները**

1. համակարգում է աղետների ռիսկի նվազեցման և արձագանքման, հետաղետային վերականգնման ոլորտներում Նախարարության քաղաքականության իրականացման աշխատանքները․
2. համակարգում է Նախարարության հիմնական մասնագիտական կառուցվածքային ստորաբաժանումների, գրասենյակի, Նախարարությանը ենթակա պետական մարմինների և Նախարարության ենթակայությանը հանձնված պետական ոչ առևտրային կազմակերպությունների (այսուհետ՝ մասնագիտական ստորաբաժանումներ) հետ համատեղ աղետների ռիսկի և արտակարգ այլ իրավիճակների կառավարմանն ուղղված ռազմավարական բնույթի փաստաթղթերի, նպատակային ծրագրերի իրականացումը.
3. համակարգում է աղետների ռիսկի նվազեցման և արձագանքման, հետաղետային վերականգնման ոլորտներին առնչվող տեղեկատվության հավաքագրման, ամփոփման և վերլուծման, անհրաժեշտության դեպքում՝ ոլորտային ուսումնասիրությունների կատարման աշխատանքները.
4. համակարգում է աղետների ռիսկի նվազեցման և արձագանքման, հետաղետային վերականգնման ոլորտների զարգացման հիմնախնդիրներով առաջարկությունների ներկայացման գործընթացը.
5. համակարգում է աղետների ռիսկի նվազեցման և արձագանքման, հետաղետային վերականգնման ոլորտներին առնչվող միջազգային ծրագրերով նախատեսված միջոցառումների մշակման աշխատանքները.
6. համակարգում է աղետների ռիսկի նվազեցման և արձագանքման, հետաղետային վերականգնման գործընթացների իրականացմանն ուղղված կարգերի, պլանների, ուղեցույցների, մեթոդական ձեռնարկների և այլ փաստաթղթերի նախագծերի մշակման աշխատանքները.
7. համակարգում է աղետների ռիսկի նվազեցման և արձագանքման, հետաղետային վերականգնման ոլորտների միջազգային ծրագրերով նախատեսված աշխատանքներին, համատեղ իրականացվող ծրագրերին, օտարերկրյա պետությունների և միջազգային կազմակերպությունների ներկայացուցիչների հետ հանդիպումներին, խորհրդակցություններին, քննարկումներին, սեմինարներին և այլ միջոցառումներին մասնակցությունը․
8. համակարգում է արտադրական վտանգավոր օբյեկտների (այսուհետ՝ ԱՎՕ) ռեեստրի վարման աշխատանքները.
9. համակարգում է օրենքով սահմանված կարգով ԱՎՕ-ների ռեեստրի վերլուծման, դրա հիման վրա ամփոփ տեղեկատվության կազմման և պետական մարմիններին տեղեկատվության փոխանցման աշխատանքները.
10. համակարգում է Հայաստանի Հանրապետության օրենսդրությամբ սահմանված կարգով տեխնածին վթարների, մահացու և ծանր ելքով արտադրական դժբախտ դեպքերի վերաբերյալ տեղեկատվության ստացման, հաշվառման և ամփոփման աշխատանքները.
11. համակարգում է տեխնիկական անվտանգության փորձաքննություն իրականացնող հավատարմագրված անձանց հաշվառման աշխատանքները.
12. համակարգում է վտանգավոր բեռների փոխադրումների կազմակերպման և իրականացման աշխատանքները․
13. համակարգում է ԱՎՕ-ների վկայականների տրամադրման աշխատանքները:

**Իրավունքները.**

* պահանջել և ստանալ մասնագիտական ստորաբաժանումներից տեղեկատվություն արտակարգ իրավիճակների ոլորտի զարգացման հիմնախնդիրների վերաբերյալ․
* անցկացնել քննարկումներ աղետների ռիսկի կառավարման բնագավառի օրենսդրության կատարելագործմանն ուղղված իրավական ակտերի նախագծերի վերաբերյալ․
* պահանջել և ստանալ մասնագիտական ստորաբաժանումներից լրացուցիչ պարզաբանումներ, հիմնավորումներ և տեղեկատվություն աղետների ռիսկի կառավարմանն ուղղված ռազմավարական բնույթի նպատակային ծրագրերի, արտակարգ իրավիճակների ոլորտի միջազգային ծրագրերի իրականացման, ինչպես նաև արտակարգ իրավիճակների ոլորտի զարգացման հիմնախնդիրների վերաբերյալ.
* պահանջել և ստանալ տեղեկատվություն աղետների ռիսկի կառավարման գործընթացների իրականացմանն ուղղված կարգերի, պլանների, ուղեցույցների, մեթոդական ձեռնարկների և այլ փաստաթղթերի նախագծերի մշակման աշխատանքների վերաբերյալ․
* քննարկել արտակարգ իրավիճակների ոլորտի զարգացման հիմնախնդիրների վերաբերյալ մասնագիտական ստորաբաժանումներից ստացված առաջարկությունները.
* մասնակցել քննարկումներին աղետների ռիսկի կառավարման բնագավառը կանոնակարգող օրենսդրության կատարելագործման ուղղությամբ կազմակերպվող սեմինար քննարկումներին․
* պահանջել և ստանալ տեղեկատվություն, փաստաթղթեր օտարերկրյա պետությունների և միջազգային կազմակերպությունների ներկայացուցիչների հետ արտակարգ իրավիճակների ոլորտին առնչվող միջազգային ծրագրերով հանդիպումներին, խորհրդակցություններին, սեմինարներին, քննարկումներին․
* պահանջել և ստանալ տեղեկատվություն միջազգային ծրագրերով նախատեսված աշխատանքներին, համատեղ իրականացվող ծրագրերին, օտարերկրյա պետությունների և միջազգային կազմակերպությունների ներկայացուցիչների հետ հանդիպումների վերաբերյալ․
* անցկացնել քննարկումներ հետաղետային վերականգնման ոլորտին առնչվող միջազգային փորձի ուսումնասիրման և ոլորտի կատարելագործմանն ու բարեփոխման նպատակով ներկայացված մասնագիտական կարծիքների, առաջարկությունների վերաբերյալ․
* պահանջել և ստանալ «Տեխնիկական անվտանգության ազգային կենտրոն» ՊՈԱԿ-ից և Հայաստանի Հանրապետության կառավարության սահմանած կարգով հավատարմագրված և լիազոր մարմնի կողմից հաշվառված իրավաբանական անձանցից կամ անհատ ձեռնարկատերերից համապատասխան փաստաթղթեր ԱՎՕ-ի վկայական տրամադրելու, ռեեստրում գրանցելու կամ փոփոխություններ կատարելու համար․
* պահանջել և ստանալ «Տեխնիկական անվտանգության ազգային կենտրոն» ՊՈԱԿ-ից և տեխնիկական անվտանգության փորձաքննություն իրականացնող Հայաստանի Հանրապետության կառավարության սահմանած կարգով հավատարմագրված մարմիններից ԱՎՕ-ների փորձագիտական եզրակացությունները ռեեստրում մուտքագրելու, հաշվառելու և փորձագիտական եզրակացությունները համապատասխան թղթապանակներում պահպանելու համար․
* պահանջել և ստանալ տեղեկատվություն տեխնածին վթարների, մահացու և ծանր ելքով արտադրական դժբախտ դեպքերի վերաբերյալ հաշվառման և ամփոփման աշխատանքներն  կատարելու նպատակով․
* մասնակցել աղետների ռիսկի նվազեցման և արձագանքման ոլորտի զարգացման հիմնախնդիրներով աղետների ռիսկի կառավարման ոլորտում առկա խնդիրների վերաբերյալ քննարկումներին, հանդիպումներին և ներկայացնել մասնագիտական առաջարկություններ Վարչության պետին։

**Պարտականությունները.**

* հետևել մասնագիտական ստորաբաժանումներից աղետների ռիսկի կառավարմանն առնչվող              տեղեկատվության ստացման գործընթացներին, ամփոփել արդյունքները և ներկայացնել Վարչության պետին․
* հսկել աղետների ռիսկի կառավարման բնագավառի զարգացման ռազմավարական բնույթի յուրաքանչյուր փաստաթղթերով նախատեսված միջոցառումները, հսկողություն սահմանել հանձնարարականների կատարման որակի, ժամկետների պահպանման նկատմամբ, վերլուծել հանձնարարականների կատարողականի վերաբերյալ հաշվետվությունները և ներկայացնել Վարչության պետին․
* վերլուծել, ամփոփել և Վարչության պետին ներկայացնել արտակարգ իրավիճակների ոլորտի միջազգային ծրագրերով նախատեսված միջոցառումների կատարման ընթացքը․
* հետևել արտակարգ իրավիճակների ոլորտի համատեղ իրականացվող միջազգային ծրագրերի իրականացման ընթացքին, կազմակերպել քննարկումներ, արդյունքների վերաբերյալ կազմել հաշվետվություններ․
* ներկայանալ օտարերկրյա պետությունների և միջազգային կազմակերպությունների ներկայացուցիչների հետ աղետների ռիսկի նվազեցման և արձագանքման, հետաղետային վերականգնման ոլորտներին առնչվող միջազգային ծրագրերով հանդիպումներին, խորհրդակցություններին, սեմինարներին, քննարկումներին, ներկայացնել մասնագիտական առաջարկություններ Վարչության պետին ոլորտի խնդիրների լուծման վերաբերյալ․
* հսկել աղետների ռիսկի նվազեցման և արձագանքման, հետաղետային վերականգնման ոլորտներում Նախարարության քաղաքականության իրականացման, ոլորտների զարգացման, կատարելագործման և բարեփոխման գործընթացնեըը․
* ամփոփել աղետների ռիսկի նվազեցման և արձագանքման, աղետների ռիսկի կառավարման հետաղետային վերականգնման գործընթացների իրականացմանն ուղղված կարգերի, պլանների, ուղեցույցների, մեթոդական ձեռնարկների և այլ փաստաթղթերի նախագծերի մշակման աշխատանքները․
* հետևել հավանական ռիսկերի վերաբերյալ իրականացված վերլուծություններին, վերլուծել և գնահատել հետաղետային վերականգնման ոլորտին առնչվող միջազգային փորձը, և ներկայացնել առաջարկություններ Վարչության պետին հետաղետային ոլորտի  բարեփոխումներ կատարելու վերաբերյալ․
* հսկել հետաղետային վերականգնման ոլորտին առնչվող միջազգային ծրագրերով նախատեսված միջոցառումների մշակման աշխատանքները․
* հսկել ԱՎՕ-ների ռեեստրում  գրանցման ենթակա  Հայաստանի Հանրապետության տարածքում շահագործվող ԱՎՕ-ների հաշվառման, ինչպես նաև դրանց վերաբերյալ անհրաժեշտ տեղեկությունների գրառման աշխատանքները․
* վերլուծել ստացված տեխնածին վթարները, կատարել մահացու և ծանր ելքով արտադրական դժբախտ դեպքերի վերաբերյալ տեղեկատվության հաշվառումը, ամփոփել և ներկայացնել Վարչության պետին․
* հսկել վտանգավոր բեռների փոխադրումների կազմակերպման և իրականացման աշխատանքները․
* հսկել ԱՎՕ-ների վկայականների տրամադրման աշխատանքները։

**3 Պաշտոնին ներկայացվող պահանջներ**

**3.1 Կրթություն, որակավորման աստիճանը**

Բարձրագույն կրթություն**։**

**3.2 Մասնագիտական գիտելիքները**

Ունի գործառույթների իրականացման համար անհրաժեշտ գիտելիքներ:

**3.3 Աշխատանքային ստաժ, աշխատանքի բնագավառում փորձը**

Հանրային ծառայության առնվազն երեք տարվա ստաժ կամ չորս տարվա մասնագիտական աշխատանքային ստաժ կամ արտակարգ իրավիճակներում բնակչության պաշտպանության բնագավառում՝ չորս տարվա աշխատանքային ստաժ:

**3.4 Անհրաժեշտ կոմպետենցիաներ**

* ԸՆԴՀԱՆՐԱԿԱՆ
  + Խնդրի լուծում
  + Բարեվարքություն
  + Քաղաքականության վերլուծություն, մոնիթորինգ
  + Որոշումների կայացում
  + Ծրագրերի կառավարում
  + Աշխատակազմի կառավարում
* ԸՆՏՐԱՆՔԱՅԻՆ
  + Կառավարում արտակարգ իրավիճակներում
  + Փոփոխությունների կառավարում
  + Կոնֆլիկտների կառավարում
  + Ժամանակի կառավարում
  + Ելույթների նախապատրաստում և կազմակերպում
  + Փաստաթղթերի նախապատրաստում

**4 Կազմակերպական շրջանակ**

**4.1 Աշխատանքի կազմակերպման և ղեկավարման պատասխանատվությունը**

Պատասխանատու է համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման համար:

**4.2 Որոշումներ կայացնելու լիազորությունները**

Կայացնում է որոշումներ համապատասխան մարմնի կառուցվածքային ստորաբաժանման աշխատանքների կազմակերպման և ղեկավարման շրջանակներում։

**4.3 Գործունեության ազդեցությունը**

Ունի գերատեսչական մակարդակում աշխատանքների կազմակերպման  և իր լիազորությունների իրականացման արդյունքում այլ անձանց վրա ազդեցություն։

**4.4 Շփումները և ներկայացուցչությունը**

Շփվում և որպես ներկայացուցիչ հանդես է գալիս տվյալ մարմնի, այլ պետական մարմինների և կազմակերպությունների ներկայացուցիչների, ինչպես նաև օտարերկրյա պետությունների և միջազգային կազմակերպությունների ներկայացուցիչների հետ՝ իր իրավասությունների շրջանակներում:

**4.5 Խնդիրների բարդությունը և դրանց լուծումը**

Իր լիազորությունների շրջանակներում բացահայտում, վերլուծում և գնահատում է իր կողմից ղեկավարվող կառուցվածքային ստորաբաժանման գործառույթներից բխող խնդիրները և դրանց տալիս լուծումներ։